Ka hadapan Niniak Mamak nan Gadang Basa Batuah, Sarato Alim Ulama, Cadiak Pandai.
Ambo susun jari nan sapuluah, sabaleh jo kapalo;
Bukannyo ambo ka malangkau ka malinteh,
Indak baniek ka ma-aja mangguru-i,
Apolai ka marandah mahinokan Niniak Mamak kasadonyo.
Satitiak ilimu nan ambo dapek, antah iyo antah indak dari Allah,
Baniek mambagi jo anak-kamanakan, sarato urang kampuang jo di rantau,
Sakadar mancacah samiang raso, hanyo mamalik sapinjik kaji,
Antah paguno, antah indah,
Mohon dibuka pintu maaf, kok ambo talonsong langkah,
Tolong dibari tagua sapo, kok ambo tasasek arah,
Kapado rang banyak ambo mintak maaf,
Kapado Allah ambo mintak ampun.
Wassalamualaikum Wr. Wb.
Tuanku Mangkudun
min_Latn min_Latn min_Latn ibo_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn jav_Latn min_Latn